יועמדו ‎ לדין ‎ האחראים ‎ להריגת ‎ מפגין ‎ בבילעין‎ 

בתגובה ‎ למותו ‎ של ‎ באסם ‎ איברהים ‎ אבו־רחמה ‎ מירי ‎ חיילים ‎ לעבר ‎ חפגנח ‎ נגד‎ 
גדר ‎ ההפרדה ‎ ליד ‎ הכפר ‎ בילעין, ‎ הפגינו ‎ אלף ‎ מתנגדי ‎ כיבוש ‎ בתל־אביב.‎ 


במוצ״ש, ‎ 19.4, ‎ הפגינו ‎ כאלף ‎ מתנגדי ‎ כיבוש ‎ בתל-אביב‎ 
נגד ‎ ירי ‎ חיילים ‎ לעבר ‎ אזרחים ‎ ובתביעה ‎ להעמיד ‎ לדין ‎ את‎ 
האחראים ‎ למותו ‎ של ‎ המפגין ‎ באסם ‎ איברהים ‎ אבו-רחמה ‎ (30‎ 
). ‎ המפגינים ‎ הניפו ‎ דגלים ‎ אדומים ‎ וכן ‎ כרזות, ‎ התובעות ‎ לשים‎ 
קץ ‎ לפשעי ‎ הכיבוש, ‎ לחדול ‎ מירי ‎ לעבר ‎ מפגינים ‎ ולפרק ‎ את‎ 
גדר ‎ ההפרדה, ‎ שבנייתה ‎ כרוכה ‎ בגזל ‎ אדמות ‎ מפלסטינים.‎ 
המפגינים ‎ צעדו ‎ ממרכז ‎ ת״א ‎ אל ‎ משרד ‎ הביטחון ‎ בקריה,‎ 
וקראו ‎ קריאות ‎ בגנות ‎ הכיבוש ‎ ופשעיו.‎ 

ח״כ ‎ דב ‎ חנין ‎ (חד״ש), ‎ שהשתתף ‎ בהפגנה ‎ בת״א, ‎ הביע‎ 
זעזוע ‎ מהריגתו ‎ של ‎ המפגין, ‎ והוסיף‎ :  "לאורך ‎ השנה ‎ האחרונה‎ 
צה״ל ‎ ומג״ב ‎ מפעילים ‎ כוח ‎ בלתי ‎ מרוסן ‎ כלפי ‎ מפגינים‎ 
בבילעין. ‎ ההפגנות ‎ השבועיות ‎ בבילעין, ‎ בהם ‎ שותפים‎ 
פלסטינים ‎ וישראלים ‎ למחאה ‎ לא ‎ אלימה ‎ נגד ‎ גדר ‎ ההפרדה,‎ 
הגוזלת ‎ את ‎ קרקעות ‎ הכפר, ‎ נתקלות ‎ בתגובה ‎ אלימה ‎ ואף‎ 
רצחנית".‎ 

ח״כ ‎ חנין ‎ קרא ‎ להעמיד ‎ לדין ‎ את ‎ האחראים ‎ להריגת ‎ המפגין‎ 
וכן ‎ לפציעתו ‎ הקשה ‎ של ‎ האמריקאי ‎ טריסטן ‎ אנדרסן ‎ לפני‎ 
כחודש. ‎ ח״כ ‎ חנין ‎ הדגיש, ‎ כי ‎ שר ‎ הביטחון ‎ ברק ‎ נושא‎ 
באחריות ‎ אישית ‎ ישירה ‎ להפרת ‎ החלטתו ‎ של ‎ בג״ץ, ‎ אשר‎ 
הורה ‎ לשנות ‎ את ‎ תוואי ‎ חומת ‎ ההפרדה ‎ בבילעין. ‎ הוא ‎ קרא‎ 
להחזיר ‎ מיד ‎ לתושבי ‎ הכפר ‎ את ‎ אלפי ‎ הדונמים ‎ של ‎ מטעי‎ 
הזיתים, ‎ שנלקחו ‎ מהם, ‎ ושעל ‎ החזרתם ‎ הם ‎ נאבקים ‎ מזה ‎ ארבע‎ 
שנים.‎ 

ח״כ ‎ עפו ‎ אגברייה ‎ (חד״ש) ‎ אמר ‎ בתגובה ‎ להריגתו ‎ של‎ 
המפגין ‎ הפלסטיני: ‎ "שוב ‎ הוכח, ‎ שידם ‎ של ‎ קלגסי ‎ כוחות‎ 
הכיבוש ‎ קלה ‎ על ‎ ההדק. ‎ הצעיר ‎ שנרצח ‎ בדם ‎ קר ‎ הוא ‎ קורבן‎ 
נוסף ‎ של ‎ גדר ‎ ההפרדה ‎ הגזענית ‎ ושל ‎ מדיניות ‎ הכיבוש".‎ 

באסם ‎ איברהים ‎ אבו ‎ רחמה ‎ נורה ‎ בעת ‎ שניצב ‎ על ‎ אדמות‎ 
כפרו, ‎ בילעין. ‎ סרטון ‎ שניתן ‎ לצפייה ‎ באינטרנט ‎ מלמד, ‎ כי‎ 
חיילים ‎ ירו ‎ לעברו ‎ רימון ‎ גז ‎ בעל ‎ טווח ‎ מוגדל, ‎ ממרחק ‎ של ‎ 10 
מטרים ‎ בלבד ‎ ובכינון ‎ ישיר. ‎ גורמים ‎ בצבא ‎ הודו, ‎ כי ‎ ירי ‎ כזה‎ 
עומד ‎ אפילו ‎ בניגוד ‎ להוראות ‎ הפתיחה ‎ באש ‎ של ‎ הצבא ‎ עצמו.‎ 
באסם ‎ נפגע ‎ באופן ‎ קשה ‎ בבטנו ‎ ומת ‎ כעבור ‎ זמן ‎ קצר ‎ בבית‎ 
החולים ‎ ברמאללה.‎ 


למה ‎ מתכוון ‎ ממשל ‎ אובאמה ‎ ביישתי ‎ מדינות"?‎ 

המשך ‎ ההרג ‎ של ‎ פלסטינים ‎ בשטחים ‎ הכבושים ‎ התרחב‎ 
בעת ‎ שג׳ורג׳ ‎ מיטשל, ‎ שליחו ‎ של ‎ הנשיא ‎ אובאמה ‎ למזרח-‎ 
התיכון, ‎ קיים ‎ שיחות ‎ עם ‎ מנהיגים ‎ באזור. ‎ בשיחותיו ‎ עם‎ 
מחמוד ‎ עבאס, ‎ יו״ר ‎ הרשות ‎ הפלסטינית ‎ ועם ‎ ראשי ‎ השלטון‎ 
במצרים, ‎ הדגיש ‎ מיטשל, ‎ כי ‎ ארה״ב ‎ תמשיך ‎ לפעול ‎ לקידום‎ 
הסדר ‎ של ‎ "שתי ‎ מדינות ‎ לשני ‎ העמים". ‎ אך ‎ הוא ‎ לא ‎ הבהיר,‎ 
כיצד ‎ בדיוק ‎ מתכוון ‎ ממשל ‎ אובאמה ‎ לסיים ‎ את ‎ הכיבוש ‎ בן ‎ 42 
השנים ‎ ולאפשר ‎ לפלסטינים ‎ לכונן ‎ את ‎ מדינתם ‎ העצמאית,‎ 
שבירתה ‎ ירושלים ‎ המזרחית.‎ 

הפגנות ‎ לצוון‎ 

ה־1 ‎ במאי ‎ 2009 

תל-אביב, ‎ ביום ‎ 1', ‎ 1.5, ‎ בשעה ‎ 12.30  התכנסות‎ 
להפגנה ‎ בגינת ‎ דרויאנוב ‎ (רחוב ‎ אליפלט ‎ פינת ‎ רחוב‎ 
המחוגה), ‎ בסיום ‎ -  עצרת ‎ בשדי ‎ רוטשילד ‎ פינת ‎ רחוב‎ 
הרצל.‎ 

חיפה ‎ —  ביום ‎ 1', ‎ 1.5, ‎ בשעה ‎ 12.30, ‎ תצא ‎ מוואד׳‎ 
ניסנאס ‎ הפגנה ‎ מטעם ‎ קואליציית ‎ חיפה ‎ האדומה,‎ 
הכוללת ‎ את ‎ מק"׳ ‎ וחד״ש. ‎ בסיום: ‎ עצרת ‎ בגן ‎ בנימין.‎ 

עכו ‎ —  ביום ‎ 1', ‎ 1.5, ‎ בשעה ‎ 16.00, ‎ תצא ‎ מהעיר‎ 
העתיקה ‎ (ליד ‎ תחנת ‎ המשטרה) ‎ הפגנה ‎ מטעם ‎ המפלגה‎ 
הקומוניסטית ‎ הישראלית.‎ 

ירושלים ‎ -  ביום ‎ 1', ‎ 1.5. ‎ פרטים ‎ יפורסמו.‎ 

נצרת ‎ —  בשבת, ‎ 2.5, ‎ בשעה ‎ 10.30, ‎ תצא ‎ הפגנה‎ 
ארצית ‎ של ‎ מק"׳, ‎ בנק"׳ ‎ וחד״ש. ‎ בסיום: ‎ עצרת ‎ ברחבת‎ 
בית ‎ הידידות. ‎ הסעה ‎ מת״א: ‎ בשעה ‎ 8.45  מדרך‎ 
נמיר ‎ פינת ‎ ארלוזורוב.‎ 

עידכונים ‎ לגבי ‎ ההפגנות ‎ -  באתר ‎ מק״י ‎ 11.£-1.01:>£11במ.¥\¥\¥\‎ 


תגובות‎ /2‎ 


שתי ‎ מלכודות ‎ ופוליטיקה ‎ אחרת‎ 

"הכנסת ‎ ה-18 ‎ שונה ‎ מכל ‎ קודמותיה. ‎ היא ‎ הראשונה ‎ שבה‎ 
לא ‎ מכהן ‎ ולו ‎ ח״ב ‎ יהודי ‎ אחד ‎ שהמאבק ‎ בכיבוש ‎ הוא ‎ נר‎ 
לרגליו. ‎ מאז ‎ הכנסת ‎ השביעית, ‎ הראשונה ‎ שנבחרה ‎ אחרי‎ 
מלחמת ‎ ששת ‎ הימים, ‎ לא ‎ הייתה ‎ לנו ‎ עוד ‎ ככנסת ‎ הזאת: ‎ נקייה‎ 
מפעילים ‎ יהודים ‎ נגד ‎ הכיבוש״ ‎ -  כתב ‎ גדעון ‎ לו■ ‎ במאמרו‎ 
״עניין ‎ שולי״‎ (16.4).‎ 

בהתמודדותו ‎ עם ‎ העובדה ‎ הנכונה ‎ כשלעצמה, ‎ כי ‎ הכיבוש‎ 
אכן ‎ נדחק ‎ מסדר ‎ היום ‎ הציבורי ‎ והתקשורתי ‎ בישראל ‎ -  נופל‎ 
גדעון ‎ לוי ‎ בשתיים ‎ מהמלכודות ‎ הקשות ‎ בדרך ‎ לכינונו ‎ של‎ 
שמאל ‎ אפקטיבי ‎ בישראל.‎ 

ראשית, ‎ לוי ‎ מתעקש ‎ להבחין ‎ בין ‎ פוליטיקה ‎ יהודית‎ 
לפוליטיקה ‎ ערבית: ‎ חלק ‎ ניכר ‎ ממאמרו ‎ מוקדש ‎ לבדיקה,‎ 
מיהם ‎ חברי ‎ הכנסת ‎ היהודים ‎ שמתנגדים ‎ לכיבוש. ‎ קולות‎ 
ערבים ‎ נחשבים ‎ פחות. ‎ ההתנגדות ‎ שלהם ‎ אוטומטית ‎ לכאורה,‎ 
ובלאו ‎ הכי ‎ מחוץ ‎ לאותו ‎ "אנחנו" ‎ מדומיין, ‎ שאתו ‎ מתכתב ‎ לוי.‎ 

שנית, ‎ גדעון ‎ לוי ‎ מתעקש ‎ לקדם ‎ פוליטיקה ‎ חד־ממדית:‎ 
יתכבד ‎ כל ‎ חבר ‎ כנסת ‎ ויסתפק ‎ בתחום ‎ עיסוק ‎ אחד‎ (או ‎ כיבוש,‎ 
או ‎ סביבה, ‎ או ‎ חברה, ‎ או ‎ זכויות ‎ ליברליות).‎ 

זו ‎ למעשה ‎ מלכודת ‎ כפולה: ‎ היא ‎ בונה ‎ עמדות ‎ שמאליות,‎ 
המחמיצות, ‎ בין ‎ היתר, ‎ את ‎ יחס ‎ הגומלין ‎ שבין ‎ הכיבוש‎ 
לקפיטליזם ‎ הישראלי, ‎ או ‎ את ‎ הנימוקים ‎ הסביבתיים ‎ הבוערים‎ 
לצורך ‎ בהתקדמות ‎ מדינית ‎ עם ‎ העולם ‎ הערבי. ‎ וחשוב ‎ מכך ‎ - 
החד ‎ ממדיות ‎ מציעה ‎ לשמאל ‎ לוותר ‎ על ‎ ציבורים ‎ שלמים‎ 
בחברה ‎ הישראלית, ‎ שלא ‎ ימצאו ‎ אצלנו ‎ תשובות ‎ גם‎ 
לבעיותיהם ‎ היומיומיות ‎ בתחום ‎ התעסוקה, ‎ הבריאות‎ 
והסביבה.‎ 

בשני ‎ המבחנים ‎ הפוליטיים ‎ האלה, ‎ מציבה ‎ חד״ש, ‎ לאורך‎ 
השנים, ‎ פוליטיקה ‎ אחרת ‎ -  פוליטיקה ‎ יהודית-ערבית‎ 
משותפת ‎ שמנסה ‎ להתמודד ‎ באופן ‎ עקבי ‎ עם ‎ בעיותיה‎ 
המגוונות ‎ של ‎ החברה ‎ הישראלית.‎ 

בדיקה ‎ קצרה ‎ בפרוטוקולים ‎ תגלה ‎ היקף ‎ פעילות ‎ עצום ‎ של‎ 
חברי ‎ הכנסת ‎ של ‎ חד״ש ‎ נגד ‎ הכיבוש ‎ וההתנחלויות ‎ בכנסת‎ 
ובוועדותיה. ‎ פעילותו ‎ של ‎ ח״כ ‎ הנין ‎ נגד ‎ הכיבוש ‎ אינה ‎ נופלת‎ 
מזו ‎ של ‎ ח״כ ‎ ברכה, ‎ ממש ‎ כשם ‎ שהעיסוק ‎ של ‎ ברכה ‎ במאבק‎ 
נגד ‎ ההפרטה ‎ של ‎ מערכת ‎ החינוך ‎ או ‎ של ‎ רשות ‎ התעסוקה ‎ אינו‎ 
נופל ‎ מהעיסוק ‎ של ‎ הנין ‎ בנושאי ‎ סביבה ‎ וחברה.‎ 

מוזר ‎ שדווקא ‎ גדעון ‎ לוי, ‎ המצוי ‎ היטב ‎ במאבקים ‎ העממיים‎ 
בשטחים ‎ הכבושים, ‎ מחמיץ ‎ את ‎ העמידה ‎ היהודית-ערבית‎ 
העקבית ‎ של ‎ חד״ש, ‎ ובכלל ‎ זה ‎ גם ‎ את ‎ עמידתו ‎ של ‎ ח״כ ‎ הנין‎ 
עצמו, ‎ בכל ‎ מאבק ‎ קונקרטי ‎ מגדול ‎ ועד ‎ קטן, ‎ מבילעין ‎ ועד‎ 
חומת ‎ סובב ‎ מעלה ‎ אדומים. ‎ מוזר, ‎ שדווקא ‎ מצד ‎ איש ‎ שלום‎ 
תבוא ‎ הבחנה ‎ מלאכותית ‎ בין ‎ הנין ‎ לבין ‎ ברכה, ‎ סוויד ‎ או‎ 
אגבריה ‎ על ‎ בסיס ‎ אתני ‎ בלבד.‎ 

יונתן ‎ ליבנה‎ 

חברי ‎ סנאט ‎ מצרפת ‎ דנו ‎ עם‎ 
ח״כ ‎ חנין ‎ בשלום ‎ במזרח־התיכון‎ 

משלחת ‎ של ‎ 20  אישים ‎ מצרפת ‎ נפגשה ‎ ב12.4 ‎ עם ‎ ח״כ ‎ דב‎ 
הנין‎ (חד״ש) ‎ בתל-אביב ‎ ודנה ‎ במצב ‎ במזרח ‎ התיכון, ‎ בייחוד‎ 
לאחר ‎ כינון ‎ ממשלת ‎ הימין ‎ החדשה ‎ בראשות ‎ נתניהו.‎ 
במשלחת ‎ היו ‎ חברי ‎ הסנאט ‎ הצרפתי, ‎ ראשי ‎ ערים ‎ חברי‎ 
המפלגות ‎ הקומוניסטית ‎ והסוציאליסטית, ‎ פעילים ‎ באיגודים‎ 
מקצועיים ‎ ואנשי ‎ קולנוע.‎ 


מכתבים ‎ למערכת‎ 

נחוצה ‎ חזית ‎ שלום ‎ אנטי־פאשיסטית‎ 

ממשלת ‎ נתניהו־ליברמן ‎ נחפזה ‎ ליזום ‎ גזירות ‎ אנטי-‎ 
דמוקרטיות. ‎ כדי ‎ להבטיח ‎ את ‎ שלטונה, ‎ מכינה ‎ הממשלה‎ 
הצעת ‎ חוק, ‎ לפיה ‎ יהיה ‎ נחוץ ‎ רוב ‎ של ‎ 65  ח״כים ‎ (במקום ‎ 61 
ח״כים ‎ כפי ‎ שהחוק ‎ קובע ‎ היום), ‎ כדי ‎ לאשר ‎ אי-אמון‎ 
בממשלה. ‎ באמתחתה ‎ של ‎ הממשלה ‎ גם ‎ גזירות ‎ כלכליות ‎ על‎ 
העובדים ‎ והחרפת ‎ האפליה ‎ הגזענית ‎ כלפי ‎ האזרחים ‎ הערבים.‎ 

ליברמן, ‎ יו״ר ‎ המפלגה ‎ הפאשיסטית ‎ "ישראל ‎ ביתנו" ‎ ושר‎ 
החוץ, ‎ נחקר ‎ כבר ‎ שנים ‎ בחשד ‎ לעבירות ‎ חמורות ‎ של ‎ הלבנת‎ 
הון. ‎ אך ‎ הוא ‎ אינו ‎ דואג: ‎ בהסכם ‎ עם ‎ נתניהו, ‎ השיג ‎ ליברמן‎ 
ליצחק ‎ אהרונוביץ׳, ‎ ח״כ ‎ ממפלגתו, ‎ את ‎ המינוי ‎ לשר ‎ לביטחון‎ 
פנים, ‎ שמשרדו ‎ אחראי ‎ על ‎ המשטרה, ‎ החוקרת ‎ את ‎ ליברמן.‎ 

ליברמן ‎ הכריז, ‎ כבר ‎ בכניסתו ‎ לתפקיד ‎ שר ‎ החוץ, ‎ כי‎ 
הפרשנות ‎ שלו ‎ למדיניות ‎ שלום ‎ היא ‎ -  הכנה ‎ למלחמה. ‎ ואילו‎ 
ראש ‎ הממשלה ‎ נתניהו ‎ סירב ‎ עד ‎ כה ‎ להכריז, ‎ כי ‎ הוא ‎ תומך‎ 
בעקרון ‎ של ‎ שתי ‎ מדינות ‎ לשני ‎ העמים. ‎ אמנם ‎ ברק ‎ אובאמה,‎ 
נשיא ‎ ארה״ב, ‎ כבר ‎ הכריז ‎ על ‎ תמיכתו ‎ בפתרון ‎ של ‎ שתי‎ 
מדינות, ‎ אך ‎ נתניהו ‎ נמנע ‎ מכך. ‎ גם ‎ הכרזת ‎ אובאמה ‎ בדבר‎ 
כוונתו ‎ לנהל ‎ דיאלוג ‎ עם ‎ אירן, ‎ אינה ‎ מפריעה ‎ לממסד ‎ הצבאי-‎ 
מדיני ‎ בישראל ‎ ללחוץ ‎ דווקא ‎ על ‎ פעולה ‎ צבאית ‎ נגד ‎ אירן.‎ 

בתנאים ‎ אלה, ‎ ניצבת ‎ בפני ‎ שוחרי ‎ השלום ‎ והדמוקרטיה‎ 
בישראל, ‎ יהודים ‎ כערבים, ‎ המשימה ‎ של ‎ גיבוש ‎ שותפות‎ 
אנטי-פאשיסטית ‎ לטובת ‎ שני ‎ העמים.‎ 

מתוך ‎ ראיית ‎ החשיבות ‎ ההיסטורית ‎ של ‎ שותפות ‎ כזאת, ‎ יש‎ 
לראות ‎ בדאגה ‎ את ‎ המצב ‎ במרצ. ‎ כתוצאה ‎ מהירידה ‎ התלולה‎ 
בייצוג ‎ מרצ ‎ בכנסת, ‎ לא ‎ נבחרה ‎ מחדש ‎ זהבה ‎ גלאון. ‎ בריאיון‎ 
שהעניקה ‎ ל״מוסף ‎ הארץ״‎ (3.4), ‎ מתחה ‎ זהבה ‎ גלאון ‎ ביקורת‎ 
נוקבת ‎ על ‎ מדיניותה ‎ הכושלת ‎ של ‎ הנהגת ‎ מרצ, ‎ שגם ‎ אחראית‎ 
לתוצאות ‎ העגומות ‎ בבחירות ‎ לכנסת.‎ 

יש ‎ לקוות, ‎ כי ‎ אלה ‎ המסתייגים ‎ מהעמדות ‎ הרשמיות ‎ של‎ 
מרצ, ‎ לרבות ‎ תמיכת ‎ הנהגתה ‎ במלחמת ‎ לבנון ‎ השנייה‎ 
ובמלחמת ‎ עזה, ‎ יטו ‎ כתף ‎ להקמתה ‎ של ‎ חזית ‎ השלום ‎ האנטי-‎ 
פאשיסטית, ‎ חזית ‎ יהודית-ערבית ‎ מול ‎ ממשלת ‎ האסון‎ 
בראשות ‎ נתניהו ‎ וליברמן, ‎ הזוממת ‎ עוד ‎ מלחמות ‎ ועוד‎ 
התנחלויות.‎ 

עוזי ‎ בורשטיין, ‎ תל-אביב‎ 

אצלנו ‎ מקפיאים ‎ שכר,‎ 

בווייטנאם ‎ -  מעלים ‎ ב-20%‎ 

בזמן ‎ שאצלנו ‎ ראש ‎ הממשלה ‎ הנכנס, ‎ בנימין ‎ נתניהו, ‎ כבר‎ 
הציע ‎ להקפיא ‎ את ‎ שכרם ‎ של ‎ עובדי ‎ המגזר ‎ הציבורי ‎ בתירוץ‎ 
שכך ‎ יקטין ‎ את ‎ הוצאות ‎ המדינה ‎ בתקציב ‎ 2009, ‎ הרי‎ 
שברפובליקה ‎ הסוציאליסטית ‎ של ‎ וייטנאם, ‎ מתמודדים ‎ עם‎ 
המשבר ‎ באמצעות... ‎ העלאת ‎ שכר ‎ המינימום ‎ בלמעלה ‎ מ-‎ 
20%.‎ 

סוכנות ‎ הידיעות ‎ הווייטנאמית ‎ דיווחה, ‎ כי ‎ החל ‎ ב-1 ‎ במאי‎ 
ייכנס ‎ לתוקפו ‎ צו ‎ ממשלתי ‎ הקובע, ‎ כי ‎ שכר ‎ המינימום ‎ יועלה‎ 
מ-ססס‎ ,540 ‎ דונג ‎ ל-ססס‎ ,650 ‎ דונג. ‎ לשם ‎ השוואה: ‎ הדבר‎ 
שקול ‎ להגדלת ‎ שכר ‎ המינימום ‎ בישראל ‎ (העומד ‎ כיום ‎ על‎ 
3850.18  ש״ח) ‎ ב-784.30 ‎ ש״ח ‎ נוספים ‎ י 

מתי ‎ תחליט ‎ הממשלה ‎ גם ‎ אצלנו, ‎ כי ‎ הדרך ‎ הנכונה‎ 
להתמודד ‎ עם ‎ המשבר ‎ היא ‎ בהשקעה ‎ בציבור ‎ העובדים ‎ ? 

אורי ‎ וולטמן, ‎ חיפה‎ 


מס״י ‎ בת ‎ 3/ 90 


סתימת ‎ פה ‎ בצו ‎ ממשלתי? ‎ לא ‎ לקומוניסטים‎ 

פסק ‎ הדין ‎ במשפט ‎ "קול ‎ העם", ‎ יומון ‎ המפלגה ‎ הקומוניסטית ‎ הישראלית,‎ 
הניח ‎ את ‎ היסוד ‎ לחופש ‎ הביטוי ‎ בישראל ‎ נטולת ‎ החוקה ‎ עד ‎ היום.‎ 


מאת ‎ תמר ‎ גו־דינסקי‎ 

בתחילת ‎ שנות ‎ ה-50, ‎ עם ‎ התפנית ‎ של ‎ ממשלת ‎ בן־גוריון‎ 
לעבר ‎ תלות ‎ פוליטית ‎ מלאה ‎ במעצמות ‎ האימפריאליסטיות,‎ 
לרבות ‎ בארצות-הברית ‎ של ‎ עידן ‎ "ציד ‎ המכשפות" ‎ האנטי-‎ 
קומוניסטי ‎ -  התנכלו ‎ הצנזורה ‎ הצבאית ‎ ושר ‎ הפנים ‎ שוב ‎ ושוב‎ 
ליומון ‎ "קול ‎ העם" ‎ ולעיתון ‎ "אל-אתיחאד", ‎ ביטאוני ‎ המפלגה‎ 
הקומוניסטית ‎ הישראלית. ‎ אחת ‎ מאותן ‎ התנכלויות, ‎ שימשה‎ 
נקודת ‎ המוצא ‎ לפרשה, ‎ שהגיעה ‎ עד ‎ לבית ‎ המשפט ‎ העליון.‎ 

ב-18 ‎ במרס ‎ 1953, ‎ הקדיש ‎ "קול ‎ העם" ‎ את ‎ מאמר ‎ המערכת‎ 
לסכנות ‎ הטמונות ‎ במדיניות ‎ הממשלה. ‎ תחת ‎ הכותרת ‎ "ילך‎ 
אבא ‎ אבן ‎ להילחם ‎ לבד...", ‎ יצא ‎ מאמר ‎ המערכת ‎ נגד ‎ הסכמתו‎ 
של ‎ אבא ‎ אבן, ‎ אז ‎ שר ‎ החוץ, ‎ להעמיד ‎ 200  אלף ‎ חיילים ‎ לרשות‎ 
צבא ‎ ארה״ב ‎ במקרה ‎ של ‎ עימות ‎ עם ‎ ברית ‎ המועצות. ‎ באותו‎ 
גיליון ‎ גם ‎ נמסר, ‎ כי ‎ סיעת ‎ מק״י ‎ בכנסת ‎ תבעה ‎ להעלות ‎ לדיון‎ 
דחוף ‎ את ‎ הצהרתו ‎ של ‎ אבא ‎ אבן ‎ בפתיחת ‎ ועידת ‎ "מלווה‎ 
העצמאות" ‎ בניו-יורק.‎ 

מאמר ‎ המערכת, ‎ הכתוב ‎ בלשון ‎ חריפה, ‎ קובע, ‎ כי ‎ הכרזתו‎ 
של ‎ אבן ‎ מלמדת, ‎ "שממשלת ‎ בן־גוריון ‎ נדחקת ‎ לשורות‎ 
הראשונות ‎ של ‎ מחנה ‎ מציתי ‎ המלחמה".‎ 

בהמשך ‎ קורא ‎ המאמר: ‎ "נגביר ‎ את ‎ מאבקנו ‎ נגד‎ 
המדיניות ‎ האנטי-לאומית ‎ של ‎ ממשלת ‎ בן־גוריון,‎ 
המספסרת ‎ בדם ‎ הנוער ‎ הישראלי".‎ 

לפי ‎ הנחייה ‎ של ‎ בן־גוריון, ‎ החליט ‎ שר ‎ הפנים ‎ דאז, ‎ ישראל‎ 
רוקח, ‎ להעניש ‎ את ‎ "קול ‎ העם", ‎ וזאת ‎ בהתאם ‎ לסמכותו ‎ לפי‎ 
פקודת ‎ העיתונות ‎ הבריטית, ‎ שנותרה ‎ בתוקפה. ‎ בצו ‎ הסגירה‎ 
נכתב:‎ 

"הואיל ‎ ובגיליון‎ 'קול ‎ העם' ‎ מיום ‎ 18.3.1953, ‎ בעמוד‎ 
הראשון, ‎ פורסם ‎ מאמר ‎ ראשי ‎ תחת ‎ הכותרת‎ '׳לך ‎ אבא‎ 
אבן ‎ להילחם ‎ לבד...', ‎ שיש ‎ בו, ‎ לדעתי, ‎ כדי ‎ לסכן ‎ את‎ 
שלום ‎ הציבור:‎ 

על ‎ כן ‎ אני, ‎ שר ‎ הפנים, ‎ מצווה ‎ בזה, ‎ בתוקף ‎ סמכותי‎ 
לפי ‎ סעיף ‎ 19(2) ‎ לפקודת ‎ העיתונות ‎ פרק ‎ 116,‎ 
שפרסום ‎ העיתון‎ 'קול ‎ העם' ‎ יופסק ‎ לתקופה ‎ של ‎ 10  יום‎ 
מהתאריך ‎ דלמטה.‎ 

י. ‎ רוקח, ‎ שר ‎ הפנים, ‎ 22.3.53"‎ 

צו ‎ הסגירה ‎ הגיע ‎ למערכת ‎ עוד ‎ ביום ‎ ששי, ‎ כדי ‎ להבטיח‎ 
ש״קול ‎ העם״ ‎ לא ‎ יופיע ‎ ביום ‎ א׳, ‎ 22.3.53.‎ 

נוכח ‎ צו ‎ הסגירה, ‎ החליטו ‎ הנהגת ‎ מק״י ‎ וצוות ‎ המערכת‎ 
לנקוט ‎ שני ‎ צעדים: ‎ האחד, ‎ להמשיך ‎ ולהוציא ‎ את ‎ העיתון;‎ 
השני, ‎ לעתור ‎ לבית ‎ המשפט ‎ נגד ‎ הצו.‎ 

וכך, ‎ כבר ‎ במוצ״ש, ‎ 21.3.53, ‎ הופיע ‎ והופץ ‎ עיתון ‎ שכותרתו‎ 
הייתה ‎ -  "חירויות ‎ העם ‎ בסכנה!". ‎ מתחת ‎ לכותרת ‎ נכתב:‎ 
"הוצאה ‎ חד-פעמית ‎ של ‎ חבר ‎ הכנסת ‎ ש. ‎ מיקוניס". ‎ הפרסום‎ 
היה ‎ במתכונת ‎ הידועה ‎ של ‎ "קול ‎ העם". ‎ בעמוד ‎ הראשון‎ 


פורסמו ‎ ידיעה ‎ ראשית ‎ מפורטת ‎ על ‎ צו ‎ הסגירה ‎ וגילוי ‎ דעת ‎ של‎ 
הוועד ‎ המרכזי ‎ של ‎ מק״י, ‎ שכותרתו: ‎ "יבוטל ‎ האיסור‎ 
השרירותי ‎ על ‎ 'קול ‎ העם,! ‎ נגן ‎ על ‎ חופש ‎ העיתונות!".‎ 

בגילוי ‎ הדעת ‎ נכתב, ‎ בין ‎ היתר:‎ 

"שר ‎ הפנים ‎ רוקח ‎ פקד ‎ שוב ‎ על ‎ סגירת‎ 'קול ‎ העם' ‎ ל¬‎ 
סל ‎ ימים ‎ לפי ‎ סעיף ‎ מסו״ם ‎ של ‎ חוק ‎ הפקר ‎ בריטי-‎ 
קולוניאלי, ‎ אשר ‎ נגדו ‎ לחם ‎ בעבר ‎ כל ‎ העם.‎ 

התדעו ‎ מה ‎ היחטא'?! ‎ התדעו ‎ מה ‎ הרוגז?!‎ 

ה'‎ חטאי ‎ הוא ‎ שיקול ‎ העם' ‎ מחה ‎ נגד ‎ הכרזת ‎ אבא ‎ אבן‎ 
בדבר ‎ העמדת ‎ 200  אלף ‎ חיילים ‎ ישראלים ‎ לרשות‎ 
אמריקה ‎ למלחמה ‎ נגד ‎ ברית-המועצות.‎ 

הרוגז ‎ הוא ‎ על ‎ כ׳ ‎ 'קול ‎ העם' ‎ יעץ ‎ לאבא ‎ אבן, ‎ כ׳ ‎ אם‎ 
רצונו ‎ בכך, ‎ ילך ‎ להלחם ‎ לבד ‎ -  בלעדינו. ‎ אין ‎ לו ‎ רשות‎ 
לספסר ‎ בבורסה ‎ של ‎ ניו-יור‎ ק  בדם ‎ בנינו ‎ ובנותינו!‎ 

לפי ‎ דעתו ‎ של ‎ רוקח ‎ ולפי ‎ דעתם ‎ של ‎ אפוטרופסי‎ 1 
האמריקאים, ‎ המחאה ‎ הפטריוטית ‎ נגד ‎ הכרזת ‎ אבא ‎ אבן‎ 
'מסכנת ‎ את ‎ שלום ‎ הציבורי. ‎ האין ‎ זו ‎ הפקרות ‎ גסה ‎ מצד‎ 
שר ‎ הפנים ‎ רוקח?! ‎ האם ‎ נשלים ‎ עם ‎ ההתנקשות‎ 
הפושעת ‎ בדבר ‎ האמת, ‎ בחופש ‎ העיתונות?!"‎ 

למחרת, ‎ ב- 22.3. 53  (יום ‎ כניסת ‎ הצו ‎ לתוקפו), ‎ וביום‎ 
שאחריו ‎ (23.3.53) ‎ הופיעו ‎ עוד ‎ שני ‎ גיליונות ‎ מיוחדים,‎ 
במתכונת ‎ "קול ‎ העם", ‎ והפעם ‎ כ״הוצאה ‎ חד-פעמית ‎ של‎ 
חברת ‎ הכנסת ‎ אסתר ‎ וילנסקה".‎ 

במקביל ‎ להוצאת ‎ העיתונים ‎ החד-פעמיים, ‎ פנתה ‎ חברת‎ 
"קול ‎ העם", ‎ באמצעות ‎ עו״ד ‎ וייצנר, ‎ לבית ‎ המשפט ‎ העליון‎ 
בבקשה ‎ להוציא ‎ צו ‎ על ‎ תנאי ‎ נגד ‎ החלטת ‎ שר ‎ הפנים. ‎ הבקשה‎ 
נידונה ‎ ב- ‎ 22.3.53, ‎ ובסיומה ‎ הוציא ‎ בית ‎ המשפט ‎ העליון ‎ צו‎ 
ביניים, ‎ שבו ‎ נדרש ‎ שר ‎ הפנים ‎ לנמק ‎ תוך ‎ 15  יום, ‎ מדוע ‎ לא‎ 
יבטל ‎ את ‎ צו ‎ הסגירה. ‎ במקביל, ‎ התיר ‎ בית ‎ המשפט ‎ להוציא‎ 
לאור ‎ את ‎ "קול ‎ העם" ‎ עד ‎ לתשובת ‎ השר.‎ 

ואכן ‎ למחרת, ‎ ב- 24.3. 53 ,  שב ‎ "קול ‎ העם" ‎ להופיע‎ 
במתכונתו ‎ הרגילה, ‎ כאשר ‎ כותרתו ‎ הראשית ‎ הייתה: ‎ "חודשה‎ 
הופעת ‎ ׳קול ‎ העם׳ ‎ בעקבות ‎ צו ‎ על ‎ תנאי ‎ של ‎ ביה״ד ‎ העליון ‎ נגד‎ 
י. ‎ רוקח". ‎ במאמר ‎ ראשי ‎ באותו ‎ גיליון, ‎ שהוקדש ‎ לחופש‎ 
העיתונות, ‎ נכתב, ‎ בין ‎ היתר:‎ 

""דע ‎ מר ‎ רוקח ‎ ואפוטרופסיו, ‎ כ׳ ‎ את ‎ קול ‎ המאבק‎ 
לשלום ‎ ולעצמאות ‎ לאומית ‎ -  את‎ 'קול ‎ העם' ‎ -  אי-אפשר‎ 
להשתיק. ‎ 'קול ‎ העם' ‎ ימשיך, ‎ וביתר ‎ שאת, ‎ למלא ‎ את‎ 
תפקידו ‎ הציבורי ‎ כיאה ‎ לעיתון ‎ קומוניסט׳ ‎ -  הוא ‎ ימשיך‎ 
לגייס ‎ את ‎ הציבור, ‎ וביתר ‎ כוח, ‎ נגד ‎ המזימות ‎ השטניות‎ 
של ‎ הפיכת ‎ מולדתנו ‎ לבסיס ‎ מלחמה ‎ אימפריאליסט׳, ‎ נגד‎ 
האבטלה ‎ והמחסור, ‎ נגד ‎ הפאשיזציה ‎ של ‎ החיים‎ 
הציבוריים, ‎ בעד ‎ הגנת ‎ החירויות ‎ הדמוקרטיות".‎ 

(המשך ‎ בעמוד ‎ 4)‎ 


מס״י ‎ בת ‎ 90  /4‎ 


סתימת ‎ פיות?‎ 

לא ‎ לקומוניסטים‎ 

(המשך ‎ מעמוד ‎ 3)‎ 

אחרים ‎ כתבו, ‎ אותם ‎ לא ‎ סגרו‎ 

הכרזתו ‎ של ‎ אבא ‎ אבן ‎ על ‎ אודות ‎ 200  אלף ‎ החיילים‎ 
הישראלים ‎ לא ‎ פורסמה ‎ רק ‎ ב״קול ‎ העם". ‎ הידיעה ‎ פורסמה‎ 
ב״הארץ" ‎ ב-9.3.53, ‎ ובהמשך ‎ גם ‎ בעיתון ‎ "המודיע". ‎ לפי‎ 
הידיעה, ‎ בוועידת ‎ מלווה ‎ העצמאות ‎ הכריז ‎ הנרי ‎ מורגנטאו‎ 
(שר ‎ האוצר ‎ של ‎ ארה״ב), ‎ "כי ‎ "כאשר ‎ תבוא ‎ שעת ‎ מבחן‎ 
תעמיד ‎ ישראל ‎ 200  אלף ‎ חיילים ‎ לצד ‎ ארצות ‎ הברית". ‎ כתב‎ 
"הארץ" ‎ הוסיף, ‎ כי ‎ אבא ‎ אבן ‎ הביע ‎ את ‎ הסכמתו ‎ המלאה‎ 
להודעה ‎ זו ‎ בציינו: ‎ "מר ‎ מורגנטאו ‎ לא ‎ העריך ‎ במידה ‎ מספקת‎ 
את ‎ כושר ‎ הגיוס ‎ של ‎ ישראל".‎ 

התייחסות ‎ רשמית ‎ ראשונה ‎ לדברים ‎ שצוטטו ‎ מפי‎ 
מורגנטאו ‎ ואבן ‎ הייתה ‎ רק ‎ ב- 25. 3. 53 ,  כאשר ‎ בן־גוריון ‎ מסר‎ 
בכנסת ‎ הודעה, ‎ לפיה ‎ מורגנטאו ‎ אכן ‎ אמר ‎ מה ‎ שצוטט ‎ בשמו.‎ 
אולם ‎ בן ‎ גוריון ‎ הכחיש, ‎ שאבא ‎ אבן ‎ סמך ‎ ידיו ‎ על ‎ הכרזת‎ 
מורגנטאו.‎ 

עוד ‎ בטרם ‎ הכחיש ‎ בן־גוריון ‎ את ‎ הסכמת ‎ אבא ‎ אבן, ‎ יצאו‎ 
עיתונים ‎ שונים ‎ נגד ‎ צו ‎ הסגירה. ‎ ״הארץ״ ‎ (23.3.53) ‎ יצא‎ 
במאמר ‎ מערכת ‎ נגד ‎ החלטתו ‎ השרירותית, ‎ הפוגעת ‎ בחופש‎ 
העיתונות, ‎ של ‎ שר ‎ הפנים, ‎ בציינו ‎ כי ‎ מאמר ‎ המערכת ‎ של ‎ "קול‎ 
העם" ‎ אינו ‎ חורג ‎ מגדר ‎ של ‎ הסברה. ‎ גם ‎ העיתון ‎ "הצופה"‎ 
(ביטאון ‎ המפד״ל) ‎ מתח ‎ באותו ‎ יום ‎ ביקורת ‎ על ‎ שר ‎ הפנים‎ 
בכותבו: ‎ "היום ‎ סוגר ‎ שר ‎ הפנים ‎ עיתון ‎ הקומוניסטים.‎ 
היכן ‎ היא ‎ הערובה, ‎ שמחר ‎ לא ‎ יסגור ‎ עיתון ‎ שני, ‎ אשר‎ 
מבקר ‎ את ‎ מעשיו, ‎ וגם ‎ הוא ‎ ״בלל ‎ בגדר ‎ שייש ‎ בו, ‎ לדעתי‎ , 
בדי ‎ לסבן ‎ את ‎ שלום ‎ הציבורי?"‎ 

כך ‎ נולד ‎ בישראל ‎ חופש ‎ העיתונות‎ 

חשוב ‎ לזכור, ‎ כי ‎ מאז ‎ קום ‎ המדינה, ‎ חופש ‎ הביטוי ‎ אינו‎ 
מעוגן ‎ בשום ‎ חוק, ‎ ואילו ‎ חוקה, ‎ המקבעת ‎ את ‎ זכויות ‎ היסוד‎ 
הדמוקרטיות, ‎ לא ‎ הייתה ‎ (ואין ‎ עד ‎ היום, ‎ פרט ‎ לכמה ‎ חוקי‎ 
יסוד). ‎ בן־גוריון ‎ עצמו, ‎ שטבע ‎ את ‎ האמירה ‎ -  "בלי ‎ חירות‎ 
ומק״י", ‎ רמס ‎ ברגל ‎ גסה ‎ תפיסות ‎ דמוקרטיות ‎ בסיסיות.‎ 

בעתירה ‎ שהגיש ‎ "קול ‎ העם" ‎ נגד ‎ צו ‎ הסגירה ‎ דנו ‎ השופטים‎ 
שמעון ‎ אגרנט ‎ (ראש ‎ ההרכב), ‎ יואל ‎ זוסמן ‎ ומשה ‎ לנדוי. ‎ את‎ 
פסק ‎ הדין ‎ שלהם ‎ הם ‎ פרסמו ‎ ב-16 ‎ באוקטובר ‎ 1953.‎ 

בהתרסה ‎ כלפי ‎ הצעדים ‎ והעמדות ‎ של ‎ בן־גוריון ‎ וממשלתו,‎ 
קבע ‎ השופט ‎ אגרנט ‎ בפסק ‎ הדין ‎ התקדימי, ‎ כי ‎ חופש ‎ הביטוי‎ 
הוא ‎ "זכות ‎ עילאית", ‎ שהקיום ‎ שלה ‎ הוא ‎ התשתית ‎ לכל‎ 
חירויות ‎ האזרח ‎ האחרות. ‎ השולטים, ‎ נכתב ‎ בפסק ‎ הדין, ‎ אינם‎ 
מושלי ‎ הציבור, ‎ אלא ‎ נציגיו, ‎ ולכן ‎ הממשלה ‎ וראש ‎ הממשלה‎ 
עומדים ‎ לביקורת, ‎ וגם ‎ ניתן ‎ להחליפם ‎ בכל ‎ עת.‎ 

יחד ‎ עם ‎ זאת ‎ קבע ‎ אגרנט, ‎ כי ‎ "הזכות ‎ לחופש ‎ הביטוי ‎ אינה‎ 
זכות ‎ מוחלטת ‎ ובלתי ‎ מוגבלת, ‎ אלא ‎ זכות ‎ יחסית, ‎ הניתנת‎ 
לצמצום ‎ ולפיקוח". ‎ אגרנט ‎ ניסח ‎ את ‎ הנוסחה, ‎ לפיה ‎ יש ‎ לאזן‎ 
בין ‎ שיקולי ‎ ביטחון ‎ לבין ‎ עקרון ‎ חופש ‎ הביטוי:‎ 

"העיקרון ‎ המדריך ‎ צריך ‎ להיות ‎ תמיד: ‎ האם ‎ עקב ‎ הפרסום,‎ 
נוצרה ‎ אפשרות ‎ של ‎ סכנה ‎ לשלום ‎ הציבור, ‎ שהיא ‎ ׳קרובה‎ 
לוודאי׳".‎ 


פסק ‎ הדין, ‎ בתביעה ‎ שהגיש ‎ "קול ‎ העם", ‎ הפך ‎ התשתית ‎ של‎ 
חופש ‎ הביטוי ‎ בישראל. ‎ אמנם ‎ במשך ‎ כשני ‎ עשורים ‎ התעלמו‎ 
ממנו, ‎ אך ‎ החל ‎ משנות ‎ ה-70 ‎ הוא ‎ הוחזר ‎ לשיח ‎ המשפטי ‎ - 
תחילה ‎ באוניברסיטאות, ‎ ובהמשך ‎ -  בפסקי ‎ דין ‎ של ‎ השופט‎ 
אהרון ‎ ברק, ‎ שהפך ‎ אותו ‎ לעוגן ‎ בפסקי ‎ דין ‎ שעניינם ‎ היה‎ 
זכויות ‎ דמוקרטיות ‎ ומגבלות ‎ הפסילה ‎ בידי ‎ הצנזורה.‎ 

הפרשן ‎ המשפטי ‎ זאב ‎ סגל ‎ כתב ‎ ב״הארץ״‎ (16.3.2003), ‎ כי‎ 
"פסיקתו ‎ של ‎ השופט ‎ אגרנט ‎ עיצבה ‎ את ‎ חופש ‎ הדיבור‎ 
והעיתונות ‎ כבעלי ‎ משקל ‎ כבד, ‎ משפטי ‎ וציבורי ‎ כאחד ‎ -  גם‎ 
בהעדרם ‎ של ‎ חוקה ‎ כתובה, ‎ חוק ‎ יסוד ‎ או ‎ חוק ‎ רגיל, ‎ שיכירו‎ 
במפורש ‎ בזכות ‎ זו. ‎ במציאות ‎ המשפטית, ‎ פסק ‎ הדין ‎ הוא ‎ נתון‎ 
יסודי, ‎ שלפיו ‎ מתפרש ‎ כל ‎ חוק ‎ במדינה... ‎ תורת ‎ איזון‎ 
האינטרסים, ‎ שבמסגרתה ‎ יפסול ‎ כיום ‎ בג״ץ ‎ החלטה ‎ של ‎ רשות‎ 
שלטונית ‎ שלדעתו ‎ אינה ‎ מאזנת ‎ באופן ‎ סביר ‎ בין ‎ אינטרסים‎ 
רלוונטיים, ‎ ראשיתה ‎ בפסק ‎ דין ‎ ׳קול ‎ העם׳, ‎ שהשפעתו ‎ בלטה‎ 
בעיקר ‎ למן ‎ שנות ‎ ה-80".‎ 

הכנות ‎ לאירועי ‎ ה־1 ‎ במאי ‎ בעולם‎ 

קובה:‎ 

מספר ‎ שיא ‎ של ‎ משלחות ‎ מחו״ל ‎ ישתתפו ‎ השנה ‎ בהפגנת‎ 
האחד ‎ במאי ‎ שתתקיים ‎ בהוואנה, ‎ בירת ‎ קובה. ‎ לפי ‎ דיווח ‎ של‎ 
הקונפדרציה ‎ של ‎ העובדים ‎ הקובנים, ‎ יותר ‎ מ-680 ‎ ראשי‎ 
איגודים ‎ מקצועיים ‎ מ-37 ‎ מדינות ‎ ייקחו ‎ חלק ‎ באירועי ‎ יום‎ 
העובד ‎ הבינלאומי. ‎ בקונפדרציה ‎ של ‎ העובדים ‎ צופים‎ 
להגעתם ‎ של ‎ ראשי ‎ איגודים ‎ נוספים, ‎ משום ‎ שהשנה ‎ מציינים‎ 
70  שנה ‎ להקמת ‎ הקונפדרציה ‎ ו-50 ‎ שנה ‎ למהפכה".‎ 

טייוואן:‎ 

ב-1 ‎ במאי ‎ יפגינו ‎ חברי ‎ האיגודים ‎ המקצועיים ‎ בטייוואן‎ 
בדרישה ‎ מהממשלה ‎ ליטול ‎ חלק ‎ פעיל ‎ ביצירת ‎ מקומות‎ 
עבודה ‎ ולהגביל ‎ את ‎ יכולת ‎ המעבידים ‎ לפטר ‎ עובדים. ‎ שמונה‎ 
ארגונים ‎ חברתיים ‎ גדולים ‎ החליטו ‎ להפגין ‎ יחד ‎ עם ‎ האיגודים‎ 
המקצועיים ‎ בגנות ‎ המדיניות ‎ החברתית ‎ והכלכלית ‎ הניאו-‎ 
ליברלית ‎ של ‎ הממשלה. ‎ לפי ‎ הנתונים ‎ הרשמיים, ‎ האבטלה‎ 
בטייוואן ‎ הגיעה ‎ ל-6% ‎ מכוח ‎ העבודה ‎ האזרחי.‎ 

תורכיה:‎ 

איגודי ‎ העובדים ‎ השמאליים ‎ בתורכיה ‎ קוראים ‎ לעובדים‎ 
בעולם ‎ להפגין ‎ יחד ‎ עמם ‎ במרכז ‎ איסטנבול ‎ ב-1 ‎ במאי.‎ 
המפגינים ‎ יתבעו ‎ מהממשלה ‎ להכריז ‎ על ‎ ה-1 ‎ במאי ‎ כיום‎ 
שבתון ‎ ולאשר ‎ הפגנות.‎ 

ההפגנה ‎ בכיכר ‎ טקסים ‎ שבמרכז ‎ איסטנבול ‎ הפכה ‎ סמלית,‎ 
מאז ‎ שב-1 ‎ במאי ‎ 1977, ‎ ירו ‎ אלמונים ‎ לעבר ‎ חצי ‎ מיליון‎ 
עובדים ‎ שהפגינו ‎ בכיכר, ‎ ורצחו ‎ 37  מפגינים. ‎ בשנים‎ 
האחרונות, ‎ שבו ‎ העובדים ‎ להפגין ‎ באורח ‎ בלתי-חוקי ‎ בכיכר,‎ 
וכל ‎ הפגנה ‎ הסתיימה ‎ בנפגעים ‎ ובעצורים ‎ רבים.‎ 

רבע ‎ מיליון ‎ עובדי ‎ רכבת ‎ ללא ‎ שכר‎ 

חברת ‎ הרכבות ‎ הרוסית ‎ הודיעה ‎ לאחרונה, ‎ כי ‎ רבע ‎ מיליון‎ 
מעובדיה ‎ הוצאו ‎ לחופשה ‎ ללא ‎ תשלום, ‎ וכי ‎ 450  אלף ‎ עובדים‎ 
נוספים ‎ מועסקים ‎ רק ‎ בחצי ‎ משרה. ‎ הנהלת ‎ החברה ‎ מסרה ‎ כי‎ 
נקטה ‎ בצעדים ‎ אלה ‎ בעקבות ‎ גרעון ‎ של ‎ 27  מיליארד ‎ רובל‎ (כ-‎ 
800  מיליון ‎ דולר) ‎ ברבעון ‎ הראשון ‎ של ‎ השנה, ‎ שנגרם ‎ בשל‎ 
ירידה ‎ של ‎ 24%  בהזמנות ‎ לרכבות ‎ משא ‎ -  תוצאת ‎ המשבר‎ 
הקפיטליסטי ‎ המעמיק. ‎ הנהלת ‎ הרכבת ‎ מתכננת ‎ לפטר ‎ או‎ 
להוציא ‎ לפרישה ‎ מוקדמת ‎ כ-53 ‎ אלף ‎ עובדים, ‎ לאחר ‎ ש-19‎ 
אלף ‎ עובדים ‎ כבר ‎ עזבו ‎ את ‎ החברה ‎ ברבעון ‎ האחרון.‎ 


בינלאומי ‎ /5‎ 


הקומוניסטים ‎ בלבנון ‎ נערכים ‎ לבחירות‎ 

ב־7 ‎ ביוני, ‎ על ‎ רקע ‎ משבר ‎ כלכלי, ‎ יתקיימו ‎ הבחירות ‎ לפרלמנט ‎ הלבנוני.‎ 


מאת ‎ מרי ‎ דבאס-נאסיף‎ 

איך ‎ נתאר ‎ את ‎ המצב ‎ בלבנון ‎ ערב ‎ הבחירות? ‎ במילים‎ 
ספורות: ‎ ארץ ‎ השקועה ‎ במשבר, ‎ הניכר ‎ בכל ‎ התחומים.‎ 

השילוב ‎ בין ‎ משבר ‎ מעמיק ‎ לבין ‎ הבחירות ‎ הקרבות ‎ רק‎ 
הגביר ‎ את ‎ הפילוג ‎ בין ‎ שני ‎ המחנות ‎ של ‎ המפלגות ‎ הבורגניות:‎ 
מחנה ‎ הרוב, ‎ המאוגד ‎ ב״קבוצת ‎ ה-14 ‎ במרס" ‎ והקרוב‎ 
בעמדותיו ‎ לארה״ב; ‎ והאופוזיציה, ‎ המוכרת ‎ בשם ‎ "קבוצת ‎ ה־‎ 
8  במרס", ‎ ובה ‎ הכוחות ‎ התומכים ‎ בסוריה ‎ ובאיראן. ‎ מחנה‎ 
הרוב ‎ מנסה ‎ לשמור ‎ על ‎ מעמדו, ‎ ואילו ‎ האופוזיציה ‎ מנסה‎ 
להרחיב ‎ את ‎ בסיס ‎ תמיכתה, ‎ כדי ‎ להפוך ‎ לרוב ‎ -  לקואליציה‎ 
שלטת. ‎ שני ‎ המחנות ‎ נאלצים ‎ להתמודד ‎ עם ‎ מצב ‎ פוליטי ‎ חדש‎ 
באזור, ‎ ובייחוד ‎ עם ‎ ניסיונו ‎ של ‎ הממשל ‎ החדש ‎ בארה״ב,‎ 
בראשות ‎ הנשיא ‎ אובאמה, ‎ לשקם ‎ את ‎ ההגמוניה ‎ האמריקאית‎ 
במזרח-התיכון, ‎ וזאת ‎ לאחר ‎ כישלונו ‎ של ‎ הממשל ‎ הקודם‎ 
לקדם ‎ את ‎ "המזרח ‎ התיכון ‎ המורחב" ‎ באמצעות ‎ המלחמות‎ 
הנפשעות ‎ בעיראק, ‎ בלבנון ‎ ולאחרונה ‎ -  בפלסטין.‎ 

הם ‎ נאלצים ‎ להתמודד ‎ גם ‎ עם ‎ משבר ‎ קפיטליסטי, ‎ שהוא‎ 
מהדורה ‎ חדשה ‎ של ‎ המשבר ‎ הגדול ‎ הקודם ‎ שהחל ‎ ב-1929.‎ 
למשבר ‎ הנוכחי ‎ השלכות ‎ חמורות ‎ בעולם ‎ הערבי, ‎ ובייחוד‎ 
במדינות ‎ המפרץ. ‎ השלכות ‎ אלה ‎ מורגשות ‎ היטב ‎ בחברה‎ 
ובכלכלה ‎ הלבנוניות. ‎ לכך ‎ יש ‎ להוסיף, ‎ שלבנון ‎ טרם ‎ הצליחה‎ 
להתאושש ‎ מההתקפה ‎ הישראלית ‎ של ‎ קיץ ‎ 2006, ‎ ומתוצאות‎ 
המדיניות ‎ הניאו-ליברלית ‎ של ‎ הממשלות ‎ השונות, ‎ שהחלה ‎ ב-‎ 
1992, ‎ ושתוצאותיה ‎ ניכרות ‎ לכל: ‎ חוב ‎ העולה ‎ על ‎ 50  מיליארד‎ 
דולר, ‎ תעשייה ‎ במשבר ‎ וחקלאות ‎ בקיפאון.‎ 
שיטת ‎ הבחירות ‎ האנטי־דמוקרטית‎ 

בחודש ‎ אפריל ‎ נכנסה ‎ לבנון ‎ לישורת ‎ האחרונה ‎ לקראת‎ 
הבחירות. ‎ מספר ‎ המועמדים, ‎ המתמודדים ‎ על ‎ 128  מושבי‎ 
הפרלמנט, ‎ מחציתם ‎ "נוצרים" ‎ ומחציתם ‎ "מוסלמים", ‎ עולה‎ 
על ‎ 700. ‎ אבל ‎ שיטת ‎ הבחירות ‎ בכללותה ‎ רחוקה ‎ מלהיות‎ 
דמוקרטית. ‎ לבנון ‎ מחולקת ‎ למחוזות ‎ בחירה ‎ על ‎ בסיס ‎ דתי־‎ 
עדתי, ‎ כך ‎ שכל ‎ עדה ‎ אמורה ‎ לבחור ‎ את ‎ "נציגיה" ‎ לא ‎ על ‎ בסיס‎ 
מצע ‎ כלל-לבנוני, ‎ אלא ‎ על ‎ בסיס ‎ ״הנאמנות ‎ לעדה״ ‎ -  קרי:‎ 
היכולת ‎ של ‎ הנציג ‎ לשמר ‎ את ‎ הסדר ‎ החברתי ‎ הקיים. ‎ בשל‎ 
שיטה ‎ זו, ‎ לאחר ‎ הבחירות ‎ לא ‎ יהיו ‎ בפרלמנט ‎ סיעות, ‎ אלא‎ 
"מיני-פרלמנטים": ‎ כל ‎ עדה ‎ והפרלמנט ‎ שלה. ‎ סביר ‎ להניח,‎ 
שכל ‎ "מיני-פרלמנט" ‎ ישפוט ‎ הצעות ‎ חוק ‎ או ‎ יוזמות ‎ חקיקה‎ 
על ‎ בסיס ‎ ״מה ‎ טוב ‎ לעדה״ ‎ -  במקום ‎ לעסוק ‎ בשאלה, ‎ מה ‎ טוב‎ 
ללבנון, ‎ או ‎ מה ‎ טוב ‎ לעובדים ‎ הלבנונים. ‎ ובמרוץ ‎ הזה, ‎ כל‎ 
"מיני-פרלמנט" ‎ יחפש ‎ נותן ‎ חסות ‎ בדמות ‎ מעצמה ‎ אזורית ‎ או‎ 
עולמית, ‎ שתיתן ‎ משנה ‎ תוקף ‎ לדרישותיו.‎ 

תכליתה ‎ של ‎ שיטת ‎ בחירות ‎ זו, ‎ ההופכת ‎ את ‎ העם ‎ הלבנוני‎ 
לאוסף ‎ של ‎ עדות, ‎ היא ‎ להסתיר ‎ את ‎ הרקע ‎ המעמדי ‎ ואת ‎ הבסיס‎ 
החברתי ‎ של ‎ כל ‎ מפלגה ‎ ומפלגה. ‎ החלוקה ‎ ל״עדות"‎ 
ול״דתות" ‎ פוגעת ‎ בדמוקרטיה ‎ האמיתית, ‎ וכאמור, ‎ מחזקת ‎ את‎ 
הסדר ‎ החברתי ‎ הקיים. ‎ אבל ‎ היא ‎ גם ‎ פוגעת ‎ באפשרויות‎ 
השיקום ‎ של ‎ המשק ‎ הלבנוני, ‎ שנפגע ‎ קשות ‎ במשך ‎ שנות‎ 


מלחמת ‎ האזרחים ‎ הארוכות, ‎ ובייחוד ‎ בעקבות ‎ המתקפות‎ 
החוזרות ‎ והנשנות ‎ של ‎ ישראל. ‎ המדיניות ‎ הניאו-ליברלית,‎ 
אותה ‎ הנהיג ‎ ראש ‎ הממשלה ‎ רפיק ‎ חרירי, ‎ חיזקה ‎ את ‎ המגמות‎ 
השליליות ‎ בכלכלה ‎ המקומית. ‎ המשבר ‎ הקפיטליסטי ‎ העולמי‎ 
תורם ‎ מצידו ‎ להעמקת ‎ מגמות ‎ אלה.‎ 

ההשלכות ‎ המקומיות ‎ הישירות ‎ של ‎ המשבר ‎ הקפיטליסטי‎ 
כבר ‎ ניכרות: ‎ שובם ‎ הביתה ‎ של ‎ רבבות ‎ פקידים ‎ בכירים,‎ 
שהועסקו ‎ בארצות ‎ המפרץ, ‎ המצטרפים ‎ לרבבות ‎ המובטלים‎ 
"מבית" ‎ בתעשייה ‎ ובשירותים. ‎ האבטלה ‎ תלך ‎ ותגבר ‎ ללא ‎ כל‎ 
פעולה ‎ ממשלתית ‎ נחושה, ‎ כדי ‎ לצמצמה. ‎ מול ‎ המשבר ‎ הגואה,‎ 
החליטה ‎ הממשלה ‎ לאמץ ‎ את ‎ צעדי ‎ המדיניות ‎ הכלכליים‎ 
שמציעה ‎ קרן ‎ המטבע ‎ הבינלאומית ‎ הכושלת, ‎ ובהם ‎ ־  להמשיך‎ 
בהפרטה ‎ ולהכביד ‎ את ‎ המסים ‎ העקיפים‎ (והבלתי ‎ צודקים‎ !).‎ 

מה ‎ מציעים ‎ הקומוניסטים?‎ 

המפלגה ‎ הקומוניסטית ‎ הלבנונית ‎ פתחה ‎ במערכה ‎ פוליטית‎ 
בתחומי ‎ החברה ‎ והכלכלה. ‎ זאת, ‎ כתרגום ‎ לשפת ‎ המציאות ‎ של‎ 
החלטות ‎ הוועידה ‎ העשירית. ‎ היא ‎ אף ‎ פרסמה ‎ תוכנית ‎ פוליטית‎ 
ומציגה ‎ מועמדים ‎ מטעמה ‎ בבחירות ‎ לפרלמנט ‎ במחוזות‎ 
הצפון, ‎ הבקעה, ‎ הדרום ‎ ובהר ‎ הלבנון. ‎ התוכנית ‎ של ‎ המפלגה‎ 
כוללת ‎ את ‎ חמש ‎ הנקודות ‎ הבאות:‎ 

-  שינוי ‎ בחוק ‎ הבחירות. ‎ זאת, ‎ כצעד ‎ ראשון ‎ לקראת ‎ רפורמה‎ 
מעמיקה ‎ במערכת ‎ הפוליטית ‎ הלבנונית. ‎ חוק ‎ הבחירות ‎ החדש‎ 
יתבסס ‎ על ‎ ייצוג ‎ יחסי ‎ של ‎ כלל ‎ המצביעים, ‎ ללא ‎ אזורי ‎ בחירה‎ 
וללא ‎ חלוקה ‎ "עדתית־דתית". ‎ שינוי ‎ כזה ‎ יוביל ‎ להקמת‎ 
מפלגות ‎ כלל-לבנונית, ‎ ללא ‎ קשר ‎ למוצא ‎ הדתי ‎ או ‎ עדתי ‎ של‎ 
חבריהן. ‎ עוד ‎ דורשת ‎ המפלגה, ‎ ששליש ‎ ממועמדי ‎ כל‎ 
המפלגות ‎ לבחירות ‎ יהיו ‎ נשים.‎ 

-  רפורמה ‎ בתחומי ‎ השכר ‎ והמיסוי. ‎ שינוי ‎ בטבלאות ‎ השכר‎ 
והעסקת ‎ עובדים ‎ בהסכמים ‎ קיבוציים, ‎ יחד ‎ עם ‎ הורדה‎ 
משמעותית ‎ בשיעור ‎ המע״מ ‎ ובמסים ‎ העקיפים.‎ 

-  המדינה ‎ צריכה ‎ להיות ‎ הגורם ‎ המרכזי ‎ ברווחת ‎ האזרחים.‎ 
הקמת ‎ מערך ‎ ביטחון ‎ סוציאלי ‎ ממלכתי, ‎ הכולל ‎ קרנות ‎ פנסיה‎ 
מקיפות.‎ 

-  הפרדה ‎ של ‎ הדת ‎ מן ‎ המדינה ‎ והפרדה ‎ של ‎ החלוקה ‎ העדתית‎ 
ממנגנון ‎ המדינה. ‎ חקיקת ‎ חוק ‎ אזרחות ‎ חדש, ‎ שאין ‎ בו ‎ כל‎ 
סממן ‎ דתי-עדתי, ‎ והכולל ‎ נישואים ‎ ושירותי ‎ קבורה ‎ כשירות‎ 
ממלכתי ‎ הניתן ‎ לכלל ‎ האזרחים, ‎ ללא ‎ קשר ‎ להשתייכותם‎ 
הדתית-עדתית.‎ 

-  חיזוק ‎ כל ‎ צורות ‎ ההתנגדות, ‎ כדי ‎ להתמודד ‎ עם ‎ ההתקפות‎ 
החוזרות ‎ ונשנות ‎ מצד ‎ ישראל ‎ (גם ‎ במרחביה ‎ האוויריים‎ 
והימיים ‎ של ‎ לבנון); ‎ אחדות ‎ הכוחות, ‎ כדי ‎ לשחרר ‎ את ‎ חוות‎ 
שבעה ‎ וכדי ‎ שישראל ‎ תיטול ‎ על ‎ עצמה ‎ אחריות ‎ פוליטית‎ 
וחומרית ‎ לאלפי ‎ ההרוגים ‎ ומאות ‎ אלפי ‎ הפליטים ‎ שהיא ‎ גרמה,‎ 
ובייחוד ‎ להרס ‎ התשתיות, ‎ התעשייה ‎ והחקלאות ‎ במתקפה‎ 
הרצחנית ‎ בקיץ ‎ 2006.‎ 


*  מרי ‎ דבס-נאסיף ‎ היא ‎ חברה ‎ הלשכה ‎ הפוליטית ‎ של ‎ המפלגה‎ 
הקומוניסטית ‎ הלבנונית ‎ והאחראית ‎ לקשרים ‎ הבינלאומיים.‎ 


שביתה ‎ כללית ‎ באוניברסיטה ‎ הפתוחה‎ 


שביתה ‎ כללית ‎ של ‎ סגל ‎ ההוראה ‎ באוניברסיטה ‎ הפתוחה‎ 
פרצה ‎ ב-19.4. ‎ כ-50 ‎ מרכזי ‎ הלימוד ‎ של ‎ האוניברסיטה ‎ ברחבי‎ 
הארץ ‎ -  הושבתו. ‎ המרצים ‎ מוחים ‎ על ‎ תנאי ‎ ההעסקה, ‎ לפיהם‎ 
המנחים ‎ והמרכזים ‎ מפוטרים ‎ מדי ‎ סמסטר. ‎ חברי ‎ סגל ‎ ההוראה‎ 
תובעים ‎ לקבל ‎ תנאים ‎ זהים ‎ לאלה ‎ שהשיגו ‎ חברי ‎ הסגל‎ 
האקדמי ‎ הזוטר ‎ באוניברסיטאות, ‎ ולעגנם ‎ בהסכם ‎ קיבוצי. ‎ על‎ 
השביתה ‎ החליטה, ‎ ברוב ‎ מוחץ, ‎ אסיפת ‎ ארגון ‎ סגל ‎ ההוראה‎ 
באוניברסיטה ‎ הפתוחה ‎ ב-16.4.‎ 

סגל ‎ ההוראה ‎ באוניברסיטה ‎ הפתוחה, ‎ המאורגן ‎ ב״כוח‎ 
לעובדים ‎ -  ארגון ‎ עובדים ‎ דמוקרטי", ‎ מצוי ‎ בסכסוך ‎ עבודה‎ 
מול ‎ הנהלת ‎ המוסד ‎ מזה ‎ כארבעה ‎ חודשים. ‎ בעבר ‎ הושבתו‎ 
הלימודים ‎ בשביתות ‎ בנות ‎ יום ‎ אחד ‎ בשלושה ‎ מרכזי ‎ לימוד‎ 
שונים ‎ בכל ‎ פעם.‎ 

האוניברסיטה ‎ הפתוחה ‎ היא ‎ הגדולה ‎ בארץ ‎ ולומדים ‎ בה ‎ כ-40‎ 
אלף ‎ סטודנטים, ‎ רובם ‎ במסלול ‎ מונחה ‎ לתואר ‎ ראשון. ‎ יחד ‎ עם‎ 
הטכניון, ‎ אלו ‎ הם ‎ שני ‎ המוסדות ‎ להשכלה ‎ גבוהה ‎ שבהם ‎ לא‎ 
נחתמו ‎ בשנה ‎ שעברה ‎ הסכמים ‎ עם ‎ סגל ‎ ההוראה.‎ 

סטודנטים ‎ לאמנות ‎ מקימים ‎ איגוד‎ 

מזה ‎ כמה ‎ חודשים ‎ פועלת ‎ בירושלים ‎ קבוצה ‎ של ‎ נציגים‎ 
מבתי ‎ הספר ‎ לאמנות ‎ בעיר, ‎ על ‎ מנת ‎ להקים ‎ איגוד ‎ גג‎ 
לסטודנטים ‎ בכל ‎ בתי ‎ הספר ‎ לאמנות ‎ בשם ‎ אסל״י ‎ -  איגוד‎ 
הסטודנטים ‎ לאמנות ‎ בירושלים. ‎ מטרת ‎ האיגוגד ‎ -  לבטל ‎ את‎ 
אפלייתם ‎ לרעה ‎ של ‎ הסטודנטים ‎ במוסדות ‎ לימוד ‎ שאינם‎ 
מוכרים ‎ כאקדמיים.‎ 

פרטים ‎ אודות ‎ ההתארגנות ‎ -  באמצעות ‎ הדוא״ל:‎ 
ווו1.00ו3וח9@ץ.ח$53וח‎ 

בימת ‎ חד״ש ‎ ירושלים‎ 

ביום ‎ ד׳, ‎ 22  באפריל, ‎ בשעה ‎ 19.30,‎ 

במועדון ‎ בת ‎ שלום, ‎ המלך ‎ ג׳ורג׳ ‎ 14 

המשבר ‎ הקפיטליסטי ‎ העולמי‎ 
והשלכותיו ‎ המקומיות‎ 

דיון ‎ בהשתתפות:‎ 

ד״ר ‎ אפרים ‎ דויד■ ‎ (המכללה ‎ החברתית-כלכלית),‎ 

פרופ' ‎ יוסי ‎ זעירא ‎ (האול ‎ העברית), ‎ עו״ד ‎ יפעת‎ 
סולל ‎ והעיתונאי ‎ גדעון ‎ עשת‎ 

המזכירות ‎ הארצית ‎ של ‎ חד״ש‎ 

בשבת, ‎ 25  באפריל, ‎ בשעה ‎ 10.00 
במשרדי ‎ חד״ש, ‎ שד׳ ‎ בן־גוריון ‎ 39, ‎ חיפה‎ 

יום ‎ עיון ‎ לסיכום ‎ הבחירות ‎ לכנסת‎ 

״דונו: ‎ הקמפיין ‎ התקשורתי ‎ *  העבודה ‎ הארגונית‎ 
והקהילתית ‎ *  מצע ‎ חד״ש‎ 


הגדה ‎ השמאלית‎ 

אחד ‎ העם ‎ 70, ‎ ת״א,‎ 

ביום ‎ א׳, ‎ 26  באפריל, ‎ בשעה ‎ 19.30 
אירוע ‎ השקה ‎ של ‎ הספר‎ 

"קום ‎ התנערה!"‎ 

אוסף ‎ של ‎ כתבי ‎ אליהו‎ (אליושה) ‎ גוזינסק■‎ 

ושל ‎ רשימות ‎ של ‎ חבריו ‎ עליו.‎ 

הספר ‎ מחלץ ‎ מהשכחה ‎ פרקים ‎ חשובים ‎ במערכות ‎ המעמדיות‎ 
ובפעילותם ‎ של ‎ הקומוניסטים ‎ בשנות ‎ ה-40.‎ 

באירוע ‎ ישאו ‎ דברים‎ : 

ד״ר ‎ דוד ‎ דה ‎ פריס, ‎ ראש ‎ החוג ‎ ללימודי ‎ עבודה ‎ באוג׳ ‎ ת״א,‎ 

ותמר ‎ גוזינסקי, ‎ עורכת ‎ הספר‎ 

ביום ‎ ב׳, ‎ 27  באפריל, ‎ בשעה ‎ 19.45 

ערב ‎ זכרון ‎ על ‎ שיכחה ‎ ואבל‎ 

יוקרן ‎ הסרט ‎ "מחילות" ‎ (2006)‎ 

ויהושע ‎ סימון ‎ ישוחח ‎ עם ‎ הבימא׳ ‎ אודי ‎ אלוני‎ 

אסיפות ‎ ודיונים ‎ לציון ‎ ה־1 ‎ במאי‎ 

חיפה ‎ -  ביום ‎ ד׳, ‎ 22  באפריל, ‎ בשעה ‎ 19.30, ‎ באולם ‎ בשד׳‎ 
בן־גוריון ‎ 39, ‎ דיון ‎ מטעם ‎ חוג ‎ אחווה ‎ על ‎ מאבקי ‎ עובדים ‎ בצל‎ 
המשבר ‎ הכלכלי, ‎ בהשתתפות ‎ בנימין ‎ גונן.‎ 

רמת ‎ גן ‎ -  גבעתיים ‎ -  ביום ‎ ד  ,  6.5, ‎ בשעה ‎ 19.30,‎ 
במועדון, ‎ רחוב ‎ זהר ‎ 4, ‎ ר״ג, ‎ ערב ‎ חגיגי ‎ מטעם ‎ סניף ‎ מק״י,‎ 
בהשתתפות ‎ תמר ‎ גוזינסקי.‎ 

מכללת ‎ הגדה ‎ השמאלית‎ 

קורס ‎ לערבית ‎ מדוברת ‎ למתחילים‎ 

"פתח ‎ בסוף ‎ אפריל.‎ 

פרטים ‎ נוספים ‎ והרשמה: ‎ 2501662-054 

טקס ‎ הדלקת ‎ משואות ‎ אלטרנטיבי‎ 

כמדי ‎ שנה, ‎ תקיים ‎ תנועת ‎ יש ‎ גבול ‎ את ‎ טקס ‎ הדלקת ‎ המשואות‎ 
האלטרנטיבי ‎ ביום ‎ ג׳, ‎ 28.4, ‎ בשעה ‎ 19.45  בכיכר ‎ אמיל‎ 
גרינצוויג ‎ בירושלים.‎ 

לחברנו ‎ צדוק ‎ צדוק ‎ ולמשפחה‎ 

איתכם ‎ באבלכם ‎ על ‎ מות ‎ האחות‎ 
תפחה ‎ שהרבני-צדיק‎ 

ועד ‎ מחוז ‎ ת״א-יפו ‎ של ‎ מק״י‎ 
סניף ‎ רמת ‎ גן ‎ -  גבעתיים‎ 

